## Rješenje kojim se Renati Kašnjar-Putar izdaje licenca za ovlaštenog upravitelja mirovinskim fondovima

### NN 36/2011 (28.3.2011.), Rješenje kojim se Renati Kašnjar-Putar izdaje licenca za ovlaštenog upravitelja mirovinskim fondovima

HRVATSKA AGENCIJA ZA NADZOR FINANCIJSKIH USLUGA

838

U skladu s odredbama članka 15. točka 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), a na temelju članka 14. stavka 9. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04, 71/07 i 124/10) i članka 13. stavak 5. Pravilnika o sadržaju i trajanju obrazovnog programa, uvjetima za pristup ispitu, postupku provođenja ispita za stjecanje zvanja ovlaštenog upravitelja mirovinskih fondova i uvjetima za dobivanje licence i važenje licence ovlaštenog upravitelja mirovinskih fondova (»Narodne novine« broj 6/11), Hrvatska agencija za nadzor financijskih usluga, u postupku izdavanja licence za upravljanje mirovinskim fondovima, 17. veljače 2011. godine, donosi

RJEŠENJE

1. Renati Kašnjar-Putar iz Zagreba, Dubrava 15, izdaje se licenca za ovlaštenog upravitelja mirovinskim fondovima.

2. Ovo rješenje objavit će se u »Narodnim novinama«.

Obrazloženje

Dana 7. ožujka 2011. godine Renata Kašnjar-Putar iz Zagreba, Dubrava 15, podnijela je Hrvatskoj agenciji za nadzor financijskih usluga (dalje: Agencija) zahtjev za izdavanje licence za ovlaštenog upravitelja mirovinskim fondovima, na temelju odredbe članka 13. stavak 5. Pravilnika o sadržaju i trajanju obrazovnog programa, uvjetima za pristup ispitu, postupku provođenja ispita za stjecanje zvanja ovlaštenog upravitelja mirovinskih fondova i uvjetima za dobivanje licence i važenje licence ovlaštenog upravitelja mirovinskih fondova (»Narodne novine« broj 6/11, dalje: Pravilnik).

Uz zahtjev je dostavljena i potrebna dokumentacija, u skladu s odredbom članka 14. Pravilnika.

Pregledom dostavljene dokumentacije utvrđeno je da je Renata Kašnjar-Putar iz Zagreba, Dubrava 15, od 1. prosinca 2010. zaposlena kao samostalni stručnjak za usklađivanje u društvu Croatia Osiguranje d.d. dok je u razdoblju od 16. rujna 1999. do 10. srpnja 2007. godine bila voditelj projekta, direktorica i članica Uprave Raiffeisen društva za upravljanje mirovinskim fondovima, od 1. rujna 2007. do 30. rujna 2008. bila je zaposlena u društvu Fima Bis d.o.o. te od 1. 10. 2008. do 2010. u društvu Kašnjar poslovno savjetovanje, posredovanje i zastupanje u osiguranju.

Renati Kašnjar-Putar je 4. rujna. 2004. godine izdano uvjerenje o položenom ispitu za ovlaštenog upravitelja mirovinskim fondovima, a isti dan joj je izdana i licenca.

Budući da Renata Kašnjar-Putar ispunjava uvjete iz članka 13. stavaka 1., 2., i 3. Pravilnika, a prije podnošenja zahtjeva za izdavanje licence dvije je godine bila član Uprave u društvu za upravljanje mirovinskim fondovima te je radila slične stručne poslove koji se mogu usporediti s poslovima upravljanja imovinom fonda u društvu za posredovanje u osiguranju i osiguravajućem društvu, valjalo je odlučiti kako je navedeno u točki 1. izreke ovog rješenja.

Prema odredbi članka 8. stavka 4. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-140-01/11-43/10

Urbroj: 326-113-11-3

Zagreb, 17. ožujka 2011.

Predsjednik Uprave
Ante Samodol, v. r.

Rješenje, NN 36/2011-838